અખિલેશ યાદવના કાકા શિવપાલે અખિલેશને સંબોધી જણાવ્યું કે તેઓ કોઈની ઉશ્કેરણીમાં આવી ન જાય. હું પાર્ટી માટે ગમે તે કરવા તૈયાર છું અને મારે મુખ્યપ્રધાન સાથે કોઈ લેવા દેવા નથી. હું તો પ્રદેશ પ્રમુખ છું. તેમણે જણાવ્યું કે પરિવાર એક પાર્ટી છે. સપાના મહાસચિવ આઝમ ખાને એક પત્ર પાઠવી મુસ્લિમોની વેદના વ્યકત કરતાં જણાવ્યું હતું કે યાદવ પરિવારમાં જે વિવાદ ચાલી રહ્યો છે તેના કારણે મુસ્લિમો સૌથી વધુ પરેશાન છે. કારણ તેમને તેમનું ભાવિ અંધકારમય નજરે પડી રહ્યું છે. તેમનું સ્વપ્ન રોળાતું હોય તેમ લાગી રહ્યું છે. આઝમે વધુમાં જણાવ્યુ કે દુઃખની વાત એ છે કે કંઈ પણ કર્યા વિના તમામ નેતાઓ મુસ્લિમોના મતને તેમની જાગીર સમજી બેઠા છે.